
DECLINARE DE RESPONSABILITATE: 


Având în vedere posibilitatea existenţei erorii umane sau modificării 
conceptelor științifice, nici autorul, nici editorul și nicio altă parte implicată 
în pregătirea sau publicarea lucrării curente nu pot garanta în totalitate că 
toate aspectele sunt corecte, complete sau actuale, și își declină orice 
responsabilitate pentru orice eroare ori omisiune sau pentru rezultatele 
obținute din folosirea informaţiilor conţinute de această lucrare. 


Cu excepţia cazurilor specificate în această carte, nici autorul sau editorul, 
nici alți autori, contribuabili sau alţi reprezentanţi nu vor fi răspunzători 
pentru daunele rezultate din sau în legătură cu utilizarea acestei cărți. 
Aceasta este o declinare cuprinzătoare a răspunderii care se aplică tuturor 


daunelor de orice fel, incluzând (fără limitare) compensatorii; daune directe, 
indirecte sau consecvente, inclusiv pentru terţe părți. 


Înţelegeţi că această carte nu intenționează să înlocuiască consultarea cu un 
profesionist educaţional, juridic sau financiar licenţiat. Înainte de a o utiliza 
în orice mod, vă recomandăm să consultaţi un profesionist licenţiat pentru a 
vă asigura că faceţi ceea ce este mai bine pentru dvs. 


Această carte oferă conţinut referitor la subiecte educaționale. Utilizarea ei 
implică acceptarea acestei declinări de responsabilitate. 


Introducere 


Bun venit la Ghidul de iniţiere Google privind optimizarea pentru 
motoarele de căutare. Acest document a fost lansat iniţial ca un efort pentru 
a ajuta echipele Google, însă ne-am gândit că ar fi la fel de util şi pentru 
webmasterii începători în domeniul optimizării pentru motoarele de căutare, 
şi care doresc să îmbunătăţească interacţiunea site-ului atât cu utilizatorii, 
cât şi cu motoarele de căutare. Deşi acest ghid nu vă va dezvălui niciun 
secret prin care site-ul dvs. să se claseze în mod automat primul pentru 
interogările de pe Google (ne pare rău!), respectarea celor mai bune practici 
prezentate mai jos va simplifica atât accesarea cu crawlere, cât şi indexarea 
conţinutului dvs. de motoarele de căutare. 


Optimizarea pentru motoarele de căutare implică adesea mici modificări ale 
unor părţi ale site-ului dvs. Web. Privite individual, aceste modificări pot 
părea îmbunătăţiri treptate, însă la combinarea cu optimizările, acestea pot 
avea un impact semnificativ asupra experienţei de utilizare a site-ului dvs. 
şi asupra performanţei în rezultatele de căutare organice. Probabil că multe 
din subiectele cuprinse în acest ghid vă sunt cunoscute, fiind vorba despre 
elemente esenţiale pentru toate paginile Web, însă este posibil să nu 
profitaţi la maxim de potenţialul acestora. 

Optimizarea pentru motoarele de căutare afectează numai rezultatele 
căutării organice, şi nu rezultatele plătite sau „sponsorizate", cum ar fi 
Google AdWords 


Deşi titlul acestui ghid conţine cuvintele „motor de căutare", dorim să 
precizăm că deciziile luate de dvs. privind optimizarea trebuie să se bazeze 
în primul rând pe ceea ce este mai bine pentru vizitatorii site-ului dvs. 
Aceştia sunt consumatorii principali ai conţinutului dvs. şi utilizează 
motoarele de căutare pentru a-l găsi. Un accent prea puternic pus pe 
anumite îmbunătăţiri pentru o clasare mai bună în rezultatele căutării 
organice ale motoarelor de căutare poate să nu ducă la rezultatele dorite. 
Optimizarea pentru motoarele de căutare implică eforturi pentru 
îmbunătăţirea site-ului în ceea ce priveşte vizibilitatea în motoarele de 
căutare. 


Un exemplu ar putea să ilustreze mai bine explicaţiile noastre, astfel că am 
creat un site Web fictiv pe care îl vom prezenta pe parcursul ghidului. 
Pentru fiecare subiect, am oferit suficiente detalii cu privire la site pentru a 
explica problema acoperită. Câteva informaţii generale despre site-ul pe 
care îl vom utiliza: 


* Nume site Web/firmă: „Brandon's Baseball Cards" 
* Nume domeniu: brandonsbaseballcards.com 


* Activitate principală: Vânzare de cartonaşe de baseball, ghiduri pentru 
preţuri, articole şi conţinut de ştiri - exclusiv online 


* Dimensiune: Mic, “250 pagini 


Site-ul dvs. poate fi mai mic sau mai mare decât acesta şi poate oferi un 
conţinut extrem de diferit, însă subiectele privind optimizarea, discutate mai 
jos, sunt valabile pentru site-urile de toate dimensiunile şi tipurile. 


Sperăm ca ghidul nostru să vă ofere idei noi privind îmbunătăţirea site-ului 
Web şi ne-ar face plăcere să ne transmiteţi întrebări, feedback şi poveşti de 
succes pe Forumul de ajutor pentru webmasteri Google. 


Creați titluri de pagină unice, exacte 


O etichetă title informează atât utilizatorii, cât şi motoarele de căutare cu 
privire la subiectul unei anumite pagini. Eticheta <title> trebuie plasată în 
eticheta <head> a documentului HTML. Ideal ar fi să creaţi câte un titlu 
unic pentru fiecare pagină de pe site. 


<title>Brandon's Baseball Cards - Buy Cards, Baseball News, Card Prices</f 
<meta name= "description" content="Brandon's Baseball Cards provides a larg 
</head> 


<body> 


Titlul paginii de pornire a site-ului pentru cartonaşe de baseball, care 
indică numele firmei şi trei domenii principale de activitate 


Dacă documentul apare într-o pagină cu rezultate ale căutării, conţinutul 
etichetei title va apărea, în mod obişnuit, în primul rând al rezultatului (în 
cazul în care diferitele părţi ale unui rezultat de căutare Google nu vă sunt 
cunoscute, vă recomandăm să vizionaţi videoclipul privind structura unui 
rezultat de căutare, prezentat de inginerul Matt Cutts de la Google, precum 
şi această utilă diagramă a unei pagini cu rezultate ale căutării Google). 
Cuvintele din titlu sunt scrise cu litere aldine dacă apar în interogarea de 
căutare a utilizatorului. Acest fapt poate ajuta utilizatorii să vadă dacă este 
probabil ca pagina să fie relevantă pentru căutarea lor. 


Titlul paginii dvs. de pornire poate specifica numele site-ului Web/firmei şi 
poate include alte informaţii importante, cum ar fi locaţia fizică a firmei sau 
poate câteva dintre principalele sale activităţi sau oferte. 


Goog le baseball cards Search | 


Un utilizator introduce interogarea |baseball cards] 


Dacă utilizatorul face clic pe rezultat şi accesează pagina, titlul paginii va 
apărea în partea superioară a browserului. 


Titlurile celorlalte pagini de pe site-ul dvs. trebuie să descrie exact subiectul 
respectivelor pagini şi pot include, de asemenea, numele site-ului şi al 
firmei. 


Google rarest baseball cards | Search | 


Un utilizator introduce interogarea |rarest baseball cards]. 


Top Ten Rarest Baseball Cards - Brandon's Baseball Cards 


Apare ca rezultat o altă pagină, relevantă, de pe site-ul nostru (titlul este 
unic, raportat la conţinutul paginii). 


Practici bune pentru etichetele title ale paginilor 


* Descrieţi exact conţinutul paginii - Alegeţi un titlu care comunică în 
mod eficient subiectul conţinutului paginii. 


Evitaţi: 
* alegerea unui titlu care nu are legătură cu conţinutul paginii 


* utilizarea titlurilor prestabilite sau ambigue, cum ar fi „Fără titlu” sau 
„Pagină nouă 1" 


* Creați etichete title unice pentru fiecare pagină - Ideal ar fi ca fiecare 
pagină să conţină o etichetă title unică, fapt care ajută motorul de căutare 
Google să ştie modul în care pagina diferă de celelalte pagini de pe site. 


Evitaţi: 


* utilizarea unei singure etichete title în toate paginile site-ului sau într-un 
grup mare de pagini 


* Utilizaţi titluri scurte, dar descriptive - Titlurile pot fi scurte şi 
informative în acelaşi timp. Dacă titlul este prea lung, Google va afişa în 
rezultatul căutării numai o parte a acestuia. 


Evitaţi: 


* utilizarea unor titluri extrem de lungi, care nu sunt utile pentru utilizatori 


* încărcarea etichetelor title cu cuvinte cheie inutile 


Utilizaţi metaeticheta „description” 


Metaeticheta description a unei pagini oferă motorului de căutare Google şi 
altor motoare de căutare un rezumat al subiectului paginii. În timp ce titlul 
unei pagini poate conţine câteva cuvinte sau o expresie, metaeticheta 
description a unei pagini poate include una sau două propoziţii sau un scurt 
paragraf. Instrumentele Google pentru webmasteri oferă o utilă secţiune 
pentru analiza conţinutului, care vă va informa cu privire la metaetichetele 
description prea scurte, prea lungi sau dublate de prea multe ori (aceleaşi 
informaţii sunt precizate şi pentru etichetele <title>). La fel ca eticheta 
<title>, metaeticheta description trebuie plasată în eticheta <head> a 
documentului HTML. 


<htm1> 
<head> 
<title>Brandon' s Baseball Cards - Buy Cards, Baseball News, Can 
<meta name=" description” content="Brandon's Baseball Cards proy 
</head> 
<body> 


Inceputul metaetichetei description pentru pagina noastră de pornire, care 
oferă o scurtă prezentare generală a ofertelor site-ului. 


Metaetichetele description sunt importante, deoarece Google le poate utiliza 
ca fragmente pentru paginile dvs. Reţineţi, spunem „poate”, deoarece 
Google poate alege să utilizeze o secţiune relevantă a textului vizibil din 
pagina dvs. dacă aceasta se potriveşte corect cu interogarea unui utilizator. 
De asemenea, Google poate utiliza descrierea site-ului dvs. din Open 
Directory Project dacă site-ul apare aici (aflaţi cum puteţi restricționa 


afişarea datelor ODP de motoarele de căutare). Adăugarea metaetichetelor 
description în fiecare dintre paginile dvs. constituie întotdeauna o practică 
bună, în cazul în care Google nu poate găsi o selecţie de text potrivită 
pentru a fi utilizată în fragment. Blogul Centrului pentru webmasteri 
conţine o publicare informativă cu privire la îmbunătăţirea fragmentelor cu 
metaetichete description mai adecvate. 


Fragmentele apar sub titlul unei pagini şi deasupra adresei URL într-un 
rezultat de căutare. 


GOOgLE issue sai) 


Un utilizator introduce interogarea |baseball cards] 


Brandon's Baseball Cards provides a large selection of vintage and modem era baseball cards 
for sale. Wa also offer daily baseball news and events in .. 


Pagina noastră de pornire apare ca rezultat, cu o parte din metaeticheta 
description utilizată ca fragment. 


Cuvintele din fragment sunt scrise cu litere aldine dacă apar în interogarea 
de căutare a utilizatorului. Acest fapt îi oferă utilizatorului indicii cu privire 
la conţinutul paginii şi dacă acesta corespunde cu ceea ce căuta. Urmează 
mai jos un alt exemplu, de data aceasta prezentând un fragment dintr-o 
metaetichetă description inclusă într-o altă pagină (care, în mod ideal, are 
propria sa metaetichetă description) ce conţine un articol. 


| 
Google rarest baseball cards | Search | | 


Un utilizator introduce interogarea |rarest baseball cards]. 


These ten baseball cards are the rarest in the world. Here's the story behind each card and 
how much you could expect to pay for them at auction. Many will 


Apare ca rezultat una dintre celelalte pagini ale noastre, cu metaeticheta sa 
description unică utilizată ca fragment. 


Practici bune pentru metaetichetele description 


* Rezumaţi exact conţinutul paginii - Formulaţi o descriere care să 
informeze, dar în acelaşi timp să atragă interesul utilizatorilor în cazul în 
care ar vedea o metaetichetă description ca fragment într-un rezultat de 
căutare. 


Evitaţi: 
* scrierea unei metaetichete description fără legătură cu conţinutul paginii 


* utilizarea unor descrieri generale, cum ar fi „Aceasta este o pagină Web" 
sau „Pagină despre cartonaşe de baseball" 


* completarea descrierii exclusiv cu cuvinte cheie 


* copierea şi inserarea întregului conţinut al documentului în metaeticheta 
description 


* Utilizaţi descrieri unice pentru fiecare pagină - Metaetichetele 
description diferite pentru fiecare pagină ajută atât utilizatorii, cât şi 
motorul de căutare Google, în special în cazul căutărilor pentru care 
utilizatorii pot accesa rezultate cu mai multe pagini din domeniul dvs. (de 
exemplu, căutări cu ajutorul operatorului site: ). Dacă site-ul dvs. are mii 
sau chiar milioane de pagini, crearea manuală a metaetichetelor description 
probabil nu este posibilă. În acest caz, puteţi genera automat metaetichetele 
description, pe baza conţinutului fiecărei pagini. 


Evitaţi: 


* utilizarea unei singure metaetichete description în toate paginile site-ului 
sau într-un grup mare de pagini 


Îmbunătăţiţi structura adreselor URL 


Crearea unor categorii şi nume de fişiere descriptive pentru documentele de 
pe site-ul Web poate nu numai să vă ajute la o mai bună organizare a site- 
ului, ci poate contribui şi la o mai bună accesare cu crawlere a 
documentelor de motoarele de căutare. De asemenea, astfel se pot crea 
adrese URL mai simple, mai „prietenoase” pentru cei care doresc să facă 
trimitere spre conţinutul dvs. Vizitatorii pot fi intimidaţi de adresele URL 
extrem de lungi şi criptice, care conţin puţine cuvinte ce pot fi recunoscute. 


http://www.brandonsbaseballcards.com/folder1/1089257/x1/0000023a.htm | 


O adresă URL către o pagină Web de pe site-ul nostru legat de cartonaşe 
de baseball, care i-ar putea pune probleme utilizatorului. 


Astfel de adrese URL pot fi derutante şi neprietenoase. Utilizatorilor le-ar fi 
greu să redea adresa URL din memorie sau să creeze un link spre aceasta. 
De asemenea, utilizatorii pot considera că o parte a adresei URL nu este 
necesară, în special dacă aceasta conţine numeroşi parametri necunoscuţi. 
Aceştia pot omite o parte, întrerupând linkul. 


Unii utilizatori pot face trimitere spre pagina dvs. de pornire, utilizând o 
adresă URL a respectivei pagini ca text ancoră. Dacă adresa URL conţine 
cuvinte relevante, aceasta le oferă utilizatorilor şi motoarelor de căutare mai 
multe informaţii cu privire la pagină decât un cod sau un parametru cu 
nume neobişnuit. 


POST BY. Kevin ON DATE: Oct. 10. 2008 2:30PM 


Hey, | found this article on the rarest baseball cards. These cards are FTW 


The link is http://mww brandonsbaseballcards com/articles/ten-rarest-baseball-cards. htm 


Cuvintele evidenţiate de mai sus pot informa utilizatorul sau motorul de 
căutare cu privire la. subiectul paginii ţintă, înainte de a urma linkul. 


În final, reţineţi că adresa URL către un document este afişată ca parte a 
unui rezultat al căutării pe Google, sub titlul şi fragmentul documentului. La 
fel ca în cazul titlului şi al fragmentului, cuvintele cuprinse de adresa URL 
în rezultatul căutării apar cu litere aldine dacă fac parte din interogarea 
utilizatorului. 


Google baseball cards = | 


Un utilizator introduce interogarea |baseball cards]. 


ww brandonsbasebalicards com/ - 30k - 


Pagina noastră de pornire apare ca rezultat, cu adresa URL specificată sub 
titlu şi sub fragment. 


Urmează mai jos un alt exemplu prezentând o adresă URL din domeniul 
nostru pentru o pagină ce conţine un articol despre cele mai rare cartonaşe 
de baseball. Cuvintele din adresa URL pot atrage interesul unui utilizator al 
căutării mai mult decât un număr de cod, cum ar fi 
„www.brandonsbaseballcards.com/article/102125/”. 


Google rarest baseball cards | Search | 


Un utilizator introduce interogarea |rarest baseball cards]. 


www brandonsbaseballcards. com/articles/ten-rarest-baseball-cards htm - 34k 


Apare ca rezultat o altă pagină, cu o adresă URL care reflectă tipul de 
conţinut al paginii. 


Google poate accesa toate tipurile de structuri ale adreselor URL, chiar dacă 
acestea sunt destul de complexe, însă crearea unor adrese URL cât se poate 
de simple atât pentru utilizatori, cât şi pentru motoarele de căutare, poate fi 
utilă. Unii webmasteri încearcă să realizeze acest lucru prin rescrierea 
adreselor URL dinamice, transformându-le în adrese statice; deşi acest 
lucru nu pune probleme pentru Google, dorim să subliniem că aceasta este o 
procedură complexă, care, dacă este efectuată incorect, poate duce la 
probleme de accesare cu crawlere a site-ului. Pentru a afla şi mai multe 
detalii despre o structură adecvată a adreselor URL, vă recomandăm 
următoarea pagină a Centrului de ajutor pentru webmasteri cu privire la 
crearea unor adrese URL uşor de accesat de Google. 


Practici bune pentru structurile adreselor URL 


* Utilizaţi cuvinte în adresele URL - Adresele URL incluzând cuvinte 
relevante pentru conţinutul şi structura site-ului dvs. sunt mai prietenoase 
pentru vizitatorii care navighează pe site. Vizitatorii le rețin mai uşor şi pot 
fi mai dispuşi să facă trimitere spre acestea. 


Evitaţi: 


* utilizarea unor adrese URL lungi, care conţin parametri şi coduri de 
sesiune inutile 


* alegerea unor nume generale de pagină, cum ar fi „paginal.html" 


* utilizarea excesivă a cuvintelor, cum ar fi „baseball-cards-baseball-cards- 
baseball-cards.htm" 


* Creați o structură de directoare simplă - Utilizaţi o structură de 
directoare care organizează bine conţinutul şi cu ajutorul căreia 
utilizatorilor le este uşor să ştie unde se află pe site. Încercaţi să utilizaţi 
structura de directoare pentru a indica tipul conţinutului care se află la 
respectiva adresă URL. 


Evitaţi: 


* utilizarea unei imbricări complexe de subdirectoare, de exemplu, 
„+../dir1/dir2/dir3/dir4/dir5/dir6/page.html" 


* utilizarea unor nume de directoare fără legătură cu conţinutul acestora 


* Furnizaţi o singură versiune a unei adrese URL pentru a accesa un 
document - Pentru a evita ca o parte din utilizatori să facă trimitere spre o 
adresă URL, iar ceilalţi să facă trimitere spre o altă versiune (fapt care poate 
împărţi reputaţia respectivului conţinut între cele două adrese URL), reţineţi 
să utilizaţi şi să faceţi referire la o singură adresă URL în structura şi 
linkurile interne ale paginilor dvs. Dacă observați, totuşi, că utilizatorii 
accesează acelaşi conţinut prin intermediul mai multor adrese URL, o 
soluţie eficientă este configurarea unei redirecţionări 301 de la adresele 
URL mai puţin preferate către adresa URL dominantă. 


Evitaţi: 


* utilizarea paginilor din subdomenii şi din directorul rădăcină (de exemplu, 
„domeniu.com/pagină.htm" şi „sub.domeniu.com/pagină.htm"), care să 
acceseze acelaşi conţinut 


* amestecarea versiunilor www. şi non-www. ale adreselor URL în structura 
de linkuri interne 


* utilizarea unei scrieri neobişnuite cu majuscule a adreselor URL 
(numeroşi utilizatori se aşteaptă la adrese URL cu litere mici, pe care le 
rețin mai uşor) 


Simplificaţi navigarea pe site 


Navigarea pe un site Web este importantă pentru a ajuta utilizatorii să 
găsească rapid conţinutul dorit. De asemenea, aceasta poate ajuta motoarele 
de căutare să înţeleagă ce conţinut consideră webmasterul că este important. 
Deşi rezultatele căutării Google sunt furnizate la nivel de pagină, preferăm 
să înţelegem ce rol joacă o pagină în structura generală a întregului site. 


Toate site-urile au o pagină de pornire sau „rădăcină”, aceasta fiind de 
obicei pagina cea mai frecventată a site-ului şi punctul de început al 
navigării pentru numeroşi vizitatori. Cu excepţia cazului în care site-ul dvs. 
are numai câteva pagini, vă recomandăm să vă gândiţi la modul în care 
vizitatorii vor trece de la o pagină generală (pagina rădăcină) la o pagină cu 
conţinut mai detaliat. Aveţi suficiente pagini legate de un anumit subiect 
încât să fie utilă crearea unei pagini care descrie aceste pagini cu conţinut 
similar (de exemplu, pagina rădăcină -> prezentare a subiectelor similare -> 
subiect detaliat)? Aveţi sute de produse diferite, care necesită clasificarea în 
mai multe pagini cu categorii şi subcategorii? 


/ 

/about/ 
/articles/ 
/news/ 

/2006/ 

/2007/ 

/2008/ 

/prîce-guides/ 
1900-1949/ 
/1950-1999/ 
/2000-present/ 
/shop/ 

/modern/ 
/autographs/ 
/rookie-cards/ 
/star-cards/ 

/vintage/ 
fautographs/ 
/hal1-of-famer-cards/ 


Structura de directoare a site-ului nostru de mică dimensiune, despre 
cartonaşe de baseball. 


O hartă a site-ului este o pagină simplă de pe site, care afişează structura 
acestuia şi care constă de obicei dintr-o prezentare ierarhică a paginilor de 
pe site. Utilizatorii pot vizita această pagină dacă întâmpină dificultăţi la 
găsirea paginilor pe site-ul dvs. Deşi motoarele de căutare vor accesa, de 
asemenea, această pagină, asigurând o bună acoperire a accesării cu 
crawlere a paginilor de pe site, ea se adresează în principal vizitatorilor 
propriu-zişi. 


Un fişier Sitemap în format XML, pe care îl puteţi trimite prin intermediul 
Instrumentelor Google pentru webmasteri, facilitează descoperirea paginilor 
de pe site-ul dvs. de către Google. Utilizarea unui fişier Sitemap este, de 
asemenea, o modalitate (deşi negarantată) de a informa motorul de căutare 
Google cu privire la versiunea unei adrese URL pe care o preferaţi ca 
adresă canonică (de exemplu, http://brandonsbaseballcards.com/ sau 
http://www.brandonsbaseballcards.com/; mai multe despre ce este un 
domeniu preferat). Google a contribuit la crearea scriptului Generatorului 
de Sitemap-uri, pentru a vă ajuta să creaţi un fişier Sitemap pentru site-ul 
dvs. Pentru a afla mai multe despre Sitemap-uri, Centrul de ajutor pentru 
webmasteri oferă un util ghid pentru fişierele Sitemap. 


Practici bune pentru navigarea pe site 


* Creați o ierarhie cu structură logică - Simplificaţi cât de mult posibil 
trecerea utilizatorilor de la conţinutul general la conţinutul mai detaliat pe 
care doresc să-l acceseze pe site-ul dvs. Web. Adăugaţi pagini de navigare 
atunci când sunt utile şi includeți eficient aceste pagini în structura de 
linkuri interne. 


Evitaţi: 


* crearea unor structuri complexe de linkuri de navigare; de exemplu, evitaţi 
să faceţi trimitere în fiecare pagină de pe site către toate celelalte pagini 


* să exageraţi cu divizarea conţinutului (sunt necesare douăzeci de clicuri 
pentru a ajunge la conţinutul mai detaliat) 


* Utilizaţi în cea mai mare parte text pentru navigare - Controlarea în 
cea mai mare parte a navigării dintr-o pagină în alta pe site prin linkuri text 
facilitează accesarea cu crawlere şi înţelegerea site-ului dvs. pentru 
motoarele de căutare. De asemenea, numeroşi utilizatori preferă această 
variantă, în special pe anumite dispozitive care este posibil să nu accepte 
Flash sau JavaScript. 


Evitaţi: 


* utilizarea unei navigări bazate în totalitate pe meniuri verticale, imagini 
sau animații (numeroase motoare de căutare, dar nu toate, pot descoperi 
astfel de linkuri pe un site, însă dacă un utilizator poate accesa toate 
paginile de pe un site prin intermediul linkurilor text, acest fapt va 
îmbunătăţi accesibilitatea site- ului; mai multe despre modul în care tratează 
Google fişierele non-text) 


* Utilizaţi navigarea cu linkuri - Linkurile de navigare sunt un rând de 
linkuri interne în partea superioară sau inferioară a paginii, care le permite 
vizitatorilor să navigheze rapid înapoi la o secţiune anterioară sau la pagina 
rădăcină. Numeroase linkuri de navigare includ mai întâi linkul către pagina 


cea mai generală (de obicei, pagina rădăcină), în partea stângă, şi secţiunile 
mai detaliate, în partea dreaptă. 


Brandon's Baseball Cards > Articles > Top Ten Rarest Baseball Cards 


Linkurile de navigare care apar într-un articol dintr-o pagină aflată în 
structura mai profundă a site-ului nostru. 


* Includeţi o hartă a site-ului în format HTML pe site şi utilizaţi un 
fişier Sitemap în format XML - O pagină simplă cu harta site-ului, 
incluzând linkuri către toate paginile sau către cele mai importante pagini 
(dacă aveţi sute sau mii) de pe site poate fi utilă. Crearea unui fişier Sitemap 
în format XML pentru site vă ajută să vă asiguraţi că motoarele de căutare 
descoperă paginile de pe site-ul dvs. 


Evitaţi: 


* învechirea paginii cu harta site-ului în format HIML, astfel încât aceasta 
să conţină linkuri întrerupte 


* crearea unei hărţi a site-ului în format HTML care enumeră pur şi simplu 
paginile, fără a le organiza, de exemplu, în funcţie de subiect 


* Gândiţi-vă la ceea ce se întâmplă când un utilizator şterge o parte din 
adresa URL - Este posibil ca anumiţi utilizatori să navigheze pe site în 
moduri neobişnuite, pe care trebuie să le anticipaţi. De exemplu, în loc de a 
utiliza linkurile de navigare din pagină, este posibil ca utilizatorul să şteargă 
o parte din adresa URL, sperând să găsească un conţinut mai general. 
Utilizatorul poate accesa 
http://www.brandonsbaseballcards.com/news/2008/upcoming-baseball- 
card-shows.htm, însă apoi poate introduce 
http://www.brandonsbaseballcards.com/news/2008/ în bara de adrese a 
browserului, crezând că astfel se vor afişa toate ştirile din 2008. Site-ul dvs. 
este pregătit pentru a afişa conţinut în această situaţie, sau utilizatorului i se 
va afişa o eroare 404 („pagina nu a fost găsită")? Dacă aţi încerca să 
accesaţi directorul părinte http://www.brandonsbaseballcards.com/news/? 


* Creați o pagină 404 utilă - Utilizatorii vor ajunge ocazional la o pagină 
care nu există pe site-ul dvs., fie prin urmarea unui link întrerupt, fie prin 
introducerea unei adrese URL greşite. Crearea unei pagini 404 
personalizate, care îndrumă cu amabilitate utilizatorii spre o pagină 
funcţională de pe site, poate îmbunătăţi semnificativ experienţa de utilizare. 
Pagina 404 trebuie să conţină, probabil, un link înapoi către pagina rădăcină 
şi poate furniza, de asemenea, linkuri spre conţinut popular sau similar de 
pe site-ul dvs. Google oferă un widget 404 pe care îl puteţi încorpora în 
pagina dvs. 404, pentru a o popula în mod automat cu numeroase funcţii 
utile. De asemenea, puteţi utiliza Instrumentele Google pentru webmasteri 
pentru a identifica sursele adreselor URL care duc la erori „nu s-a găsit”. 


Evitaţi: 


* permiterea indexării paginilor 404 în motoarele de căutare (asiguraţi-vă că 
serverul dvs. Web este configurat pentru a afişa un cod de stare HTTP 404 
când sunt solicitate pagini inexistente) 


* furnizarea numai a unui mesaj vag, cum ar fi „Nu s-a găsit", „404" sau a 
niciunui mesaj 404 


* utilizarea unui design diferit pentru paginile 404 faţă de restul site-ului 


Oferiţi conţinut şi servicii de calitate 


Crearea unui conţinut captivant şi util poate influenţa site-ul dvs. Web mai 
mult decât oricare dintre ceilalţi factori prezentaţi aici. Utilizatorii ştiu să 
recunoască un conţinut de calitate şi probabil vor recomanda altor utilizatori 
acest conţinut. Recomandarea poate fi transmisă prin articole de blog, 
servicii ale mediilor sociale, e-mail, forumuri sau prin alte modalităţi. 
Interesul brut sau verbal contribuie la formarea reputației site-ului dvs. atât 
pentru utilizatori, cât şi pentru Google, iar această reputaţie se obţine rar 
fără un conţinut de calitate. 


i 

Rare Baseball Cards You Wished You Owned 
Posted by Shaun on October 1, 2008 8 8:25PM - Filed under Vintage Cards | 
i 


Brandon's Baseball Cards recentiy posted a neat article on the rarest cards in 


known existence. You might have heard of some of them, but a few will be a 
surprise to you. Check it out! 


Un utilizator de blog găseşte un fragment din conţinutul dvs., care îi place, 
apoi îl recomandă într-un articol de blog. 


Deşi conţinutul pe care îl creaţi poate fi legat de orice subiect posibil, iată 
câteva din cele mai bune practici recomandate: 


Practici bune pentru conţinut 


* Scrieţi text uşor de citit - Utilizatorii apreciază conţinutul bine scris şi 
uşor de înţeles. 


Evitaţi: 


* crearea unui text dezordonat, cu numeroase greşeli de ortografie şi de 
gramatică 


* încorporarea textului în imagini pentru conţinutul în format text 
(utilizatorii pot dori să copieze şi să insereze textul, iar motoarele de căutare 
nu îl pot citi) 


* Organizaţi bine subiectele - Organizarea conţinutului astfel încât 
vizitatorii să înţeleagă unde începe un subiect şi unde se termină altul este 
întotdeauna benefică. Împărţirea conţinutului în categorii sau diviziuni 
logice ajută utilizatorii să găsească mai rapid conţinutul dorit. 


Evitaţi: 


* umplerea unei pagini cu un volum mare de text pe diferite teme, fără 
împărţire în paragrafe, subtitluri sau aşezare în pagină 


* Utilizaţi un limbaj relevant - Gândiţi-vă la cuvintele pe care le-ar putea 
căuta un utilizator pentru a găsi o parte a conţinutului dvs. Utilizatorii care 
sunt la curent cu multe informaţii despre subiectul în cauză pot utiliza 
cuvinte diferite în interogările de căutare, faţă de persoanele pentru care 
subiectul este nou. De exemplu, un fan vechi al baseball-ului ar putea căuta 
[nlcs], un acronim pentru National League Championship Series, în timp ce 
un fan nou ar putea utiliza o interogare mai generală, de exemplu, [baseball 
playoffs]. Anticiparea acestor diferenţe ale comportamentului de căutare şi 
raportarea la acestea la crearea conţinutului (prin utilizarea unor sintagme 
de cuvinte cheie adecvate) poate duce la obţinerea unor rezultate bune. 
Google AdWords pune la dispoziţie un util Instrument pentru cuvinte cheie, 
care vă ajută să descoperiţi noi variante de cuvinte cheie şi să observați 
volumul aproximativ de căutare pentru fiecare cuvânt. De asemenea, 
Instrumentele Google pentru webmasteri vă indică cele mai populare 
interogări de căutare pentru care este afişat site-ul dvs. şi cele care au atras 
cei mai mulţi utilizatori pe site. 


* Creați conţinut nou, unic - Conţinutul nou nu numai că va duce la 
revenirea pe site a bazei existente de vizitatori, ci va atrage şi vizitatori noi. 


Evitaţi: 


* prelucrarea (sau chiar copierea) conţinutului existent, care va aduce o 
valoare suplimentară nesemnificativă pentru utilizatori 


* versiunile dublate sau aproape dublate ale conţinutului pe site (mai multe 
despre conţinutul dublat) 


* Oferiţi conţinut sau servicii exclusive - Vă recomandăm să creaţi un 
serviciu nou, util, care nu este oferit de niciun alt site. De asemenea, puteţi 
să scrieţi un articol de cercetare original, să prezentaţi o ştire nouă, 
interesantă, sau să profitaţi de baza dvs. unică de utilizatori. Este posibil ca 
alte site-uri să nu dispună de expertiza şi resursele necesare pentru a face 
aceste lucruri. 


* Creați conţinut în primul rând pentru utilizatori, nu pentru 
motoarele de căutare - Crearea site-ului pe baza nevoilor utilizatorilor, 


asigurându-vă în acelaşi timp că site-ul este uşor de accesat de motoarele de 
căutare duce, de obicei, la rezultate bune. 


Evitaţi: 


* introducerea multor cuvinte cheie inutile, destinate motoarelor de căutare, 
care însă sunt enervate şi fără sens pentru utilizatori 


* utilizarea unor blocuri de text de tipul „ortografieri greşite utilizate pentru 


a accesa această pagină", care adaugă o valoare nesemnificativă pentru 
utilizatori 


* ascunderea textului pentru utilizatori ascunderea textului pentru utilizatori, 
în mod înşelător, dar afişarea acestuia pentru motoarele de căutare 


Creați texte ancoră mai bune 


Textul ancoră este textul pe care se poate face clic, pe care utilizatorii îl vor 
vedea ca rezultat al unui link, fiind plasat în eticheta ancoră <a href="..."> 
</a>. 


<a href="http: //www.brandonsbasebal lcards .com/articles/ten-rarest- 
baseba]l-cards .htm'>Top ten rarest baseball cards«</a> 


Acest text ancoră descrie exact conţinutul cuprins de una dintre paginile 
noastre cu articole 


Acesta furnizează utilizatorilor şi motorului de căutare Google informaţii cu 
privire la pagina spre care faceţi trimitere. Linkurile din pagina dvs. pot fi 
interne, cu trimitere spre alte pagini de pe site, sau externe, cu trimitere spre 
conţinutul de pe alte site-uri. În ambele cazuri, cu cât este mai bun textul 
ancoră, cu atât este mai uşor pentru utilizatori să navigheze şi pentru 
Google să înţeleagă subiectul paginii spre care faceţi trimitere. 


Practici bune pentru textul ancoră 


* Alegeţi text descriptiv - Textul ancoră utilizat pentru un link trebuie să 
ofere cel puţin detalii minime cu privire la subiectul paginii spre care se 
face trimitere. 


Evitaţi: 
* crearea unui text ancoră general, de exemplu, „pagină", „articol" sau 
„faceţi clic aici” 


* utilizarea unui text care deviază de la subiect sau fără legătură cu 
conţinutul paginii spre care se face trimitere 


* utilizarea adresei URL a paginii ca text ancoră în cele mai multe cazuri 
(deşi există, desigur, utilizări legitime ale acesteia, cum ar fi promovarea 
sau recomandarea adresei unui nou site Web) 


* Scrieţi text concis - Vizaţi un text scurt, însă descriptiv - de obicei, câteva 
cuvinte sau o expresie scurtă. 


Evitaţi: 


* scrierea unui text ancoră lung, cum ar fi o propoziţie lungă sau un paragraf 
scurt de text 


* Formataţi linkurile astfel încât să fie uşor de observat - Ajutaţi 
utilizatorii să distingă între textul obişnuit şi textul ancoră al linkurilor. 
Conţinutul dvs. devine mai puţin util dacă utilizatorii nu observă linkurile 
sau dacă fac clic pe acestea din greşeală. 


Evitaţi: 


* utilizarea CSS sau a stilurilor de text care conferă linkurilor un aspect 
identic cu al textului obişnuit 


* Gândiţi-vă la textul ancoră şi pentru linkurile interne - Este posibil să 
asociaţii de obicei conectarea prin linkuri cu trimiterea spre site-uri externe, 
însă o atenţie suplimentară acordată textului ancoră pentru linkurile interne 
poate simplifica navigarea pe site a utilizatorilor şi a motorului de căutare 
Google. 


Evitaţi: 


* utilizarea unui text ancoră cu prea multe cuvinte cheie sau prea lung, 
destinat numai motoarelor de căutare 


* crearea unor linkuri inutile, care nu simplifică navigarea utilizatorului pe 
site 


Utilizaţi în mod corespunzător etichetele 
pentru titluri 


Etichetele pentru titluri (nu trebuie confundate cu eticheta HTML <head> 
sau cu anteturile HTTP) sunt utilizate pentru a prezenta utilizatorilor 
structura paginii. Există şase dimensiuni de etichete pentru titluri, începând 
cu <h1>, cea mai importantă, şi terminând cu <h6>, cea mai puţin 
importantă. 


</head> 

<body> 

<hl>Brandon's Baseball Cards</h1> 

<h2>News - Treasure Trove of Baseball Cards Found în Old Barn</h2> 
<p>A man who recently purchased a farm house was pleasantly surpriss 
dollars worth of vintage baseball cards în the barn. The cards wers 


în newspapers and were thought to be în near-mint condition. After 
the cards to his grandson înstead of selling them.</p> 


Într-o pagină ce conţine un articol de ştiri, am putea pune numele site-ului 
într-o etichetă <h1>, iar subiectul articolului într-o etichetă <h2>. 


Întrucât etichetele pentru titluri măresc textul pe care îl cuprind, raportat la 
textul normal din pagină, ele reprezintă un indiciu vizual pentru utilizatori, 
care îi informează că respectivul text este important şi că i-ar putea ajuta să 
obţină detalii cu privire la tipul conţinutului de sub textul titlului. Mai multe 
dimensiuni de titluri utilizate în ordine pot ajuta la crearea unei structuri 
ierarhice a conţinutului, simplificând navigarea utilizatorilor în document. 


Practici bune pentru etichetele de titluri 


* Imaginaţi-vă că scrieţi o schiţă - Similar cu crearea unei schiţe pentru un 
ziar mare, gândiţi-vă care vor fi principalele puncte şi subpuncte ale 
conţinutului din pagină, apoi decideţi unde trebuie utilizate în mod 
corespunzător etichetele pentru titluri. 


Evitaţi: 


* plasarea în etichetele pentru titlu a unui text care nu ar fi util pentru 
definirea structurii paginii 


* utilizarea etichetelor pentru titluri în locurile în care ar putea fi mai 
adecvate alte etichete, de exemplu, <em> şi <strong> 


* trecerea ilogică de la o dimensiune de etichetă pentru titlu la alta 
* Nu utilizaţi în mod excesiv titlurile în pagină - Utilizaţi în mod logic 
etichetele pentru titluri. Prea multe etichete pentru titluri într-o pagină pot 


îngreuna examinarea conţinutului de către utilizatori, cărora le va fi dificil 
să stabilească unde se încheie un subiect şi unde începe altul. 


Evitaţi: 
* utilizarea excesivă a etichetelor pentru titluri în pagină 
* amplasarea întregului text al unei pagini într-o etichetă pentru titlu 


* utilizarea etichetelor pentru titlu în simplul scop de a formata textul, şi nu 
pentru a prezenta structura 


Optimizaţi utilizarea imaginilor 


Imaginile pot părea o componentă directă a site-ului dvs., însă puteţi 
optimiza utilizarea acestora. Toate imaginile pot avea un nume de fişier şi 
un atribut „alt” diferite, de care trebuie să profitaţi. 


Atributul „alt” vă permite să specificaţi text alternativ pentru imagine, în 
cazul în care, din diferite motive, aceasta nu poate fi afişată. 


<img src="http: //www. br andonsbasebal Icar ds .com/îmg/2008-wor ld-series- 
baseba]1.3pg” alt="2008 Signed world Series Baseball” /> 


Textul nostru alternativ de aici este o descriere scurtă, însă exactă, a 
imaginii. 


De ce să utilizaţi acest atribut? Dacă utilizatorul accesează site-ul cu un 
browser care nu acceptă imaginile sau dacă utilizează tehnologii alternative, 
cum ar fi un cititor de ecran, conţinutul atributului alt furnizează informaţii 
cu privire la imagine. 


2008 Signed World Series Baseball 


Pictured above is a baseball signed by the winning team of 
the 2008 World Series. This is a great collectible for all fans. 


Imaginea noastră nu a fost afişată pentru utilizator, dar cel puţin textul 
alternativ a fost afişat. 


De asemenea, dacă utilizaţi o imagine ca link, textul alternativ pentru 
respectiva imagine va fi tratat în mod similar cu textul ancoră al unui link 
text. Cu toate acestea, nu recomandăm utilizarea excesivă a imaginilor ca 
linkuri pentru navigarea pe site, când linkurile text ar putea îndeplini acelaşi 
rol. În final, optimizarea numelor de fişier şi a textului alternativ facilitează 
înţelegerea imaginilor de proiectele de căutare a imaginilor, cum ar fi 
Căutarea de imagini Google. 


Practici bune pentru imagini 


* Utilizaţi text alternativ şi nume de fişiere scurte, dar descriptive - La 
fel ca multe dintre celelalte părţi ale paginii pe care doriţi să o optimizaţi, se 
recomandă ca numele de fişiere şi textul alternativ (pentru limbile ASCII) 
să fie scurte, dar descriptive. 


Evitaţi: 


* utilizarea unor nume de fişiere generale, de exemplu, „imagine1.jpg”, 
„imeg.gif", „1.jpg", când este posibil (anumite site-uri, cu mii de imagini, pot 
să utilizeze denumirea automată a imaginilor) 


* crearea unor nume de fişiere extrem de lungi 


* încărcarea cu cuvinte cheie a textului alternativ sau copierea şi inserarea 
unor propoziţii întregi 


* Furnizaţi text alternativ când utilizaţi imagini ca linkuri - Dacă totuşi 
decideţi să utilizaţi o imagine ca link, completarea textului alternativ pentru 
aceasta ajută motorul de căutare Google să înţeleagă mai multe despre 
pagina spre care faceţi trimitere. Imaginaţi-vă că scrieţi un text ancoră 
pentru un link text. 


Evitaţi: 
* crearea unui text alternativ prea lung, care ar fi considerat spam 
* utilizarea numai de imagini ca linkuri pentru navigarea pe site 


* Stocaţi imaginile într-un director propriu - În loc de a avea fişiere de 
imagini răspândite în mai multe directoare şi subdirectoare din domeniu, vă 
recomandăm să grupaţi imaginile într- un singur director (de exemplu, 
brandonsbaseballcards.com/images/). Astfel, este simplificată calea spre 
imagini. 


* Utilizaţi tipuri de fişiere acceptate la nivel general - Majoritatea 
browserelor acceptă formatele de imagine JPEG, GIF, PNG şi BMP. De 


asemenea, o idee bună este ca extensia numelui de fişier să corespundă cu 
tipul de fişier. 


Utilizaţi în mod eficient fişierul robots.txt 


Un fişier „robots.txt” informează motoarele de căutare dacă pot accesa cu 
crawlere părţile componente ale site-ului dvs. Acest fişier, care trebuie să 
aibă numele „robots.txt”, se include în directorul rădăcină al site-ului. 


| http://www.brandonsbaseballcards.com/robots.bt 


Adresa fişierului nostru robots.txt 


User-agent: * 
Disallow: /images/ 
Disallow: /search 


Roboții motoarelor de căutare (denotaţi prin simbolul * pentru 
metacaractere) care respectă standardele nu accesează cu crawlere 
conținutul din /images/ sau de la orice adresă URL a cărei cale începe cu 
/search 


Poate că nu doriţi ca anumite pagini de pe site-ul dvs. să fie accesate cu 
crawlere, deoarece se poate ca acestea să nu fie utile pentru vizitatori dacă 
sunt găsite în rezultatele unui motor de căutare. Dacă doriţi să restricţionaţi 
accesarea cu crawlere a paginilor dvs. de motoarele de căutare, 
Instrumentele Google pentru webmasteri oferă un instrument de generare a 
fişierelor robots.txt uşor de utilizat, pentru a vă ajuta să creaţi acest fişier. 
Reţineţi, dacă site-ul dvs. utilizează subdomenii şi doriţi ca anumite pagini 
să nu fie accesate cu crawlere într-un anumit subdomeniu, va trebui să 
creaţi un fişier robots.txt separat pentru respectivul subdomeniu. Pentru 


informaţii suplimentare cu privire la fişierele robots.txt, vă sugerăm să 
consultaţi acest ghid al Centrului de ajutor pentru webmasteri, cu privire la 
utilizarea fişierelor robots.txt. 


Există câteva alte modalităţi de restricţionare a apariţiei conţinutului în 
rezultatele de căutare, cum ar fi adăugarea „NOINDEX” la metaeticheta 
pentru roboţi, utilizarea .htaccess pentru a proteja prin parolă directoarele şi 
utilizarea Instrumentelor Google pentru webmasteri în vederea eliminării 
conţinutului care a fost deja accesat cu crawlere. Într-un videoclip util, 
inginerul Matt Cutts de la Google prezintă dezavantajele fiecărei metode de 
blocare a adreselor URL. 


Practici bune pentru fişierele robots.txt 


* Utilizaţi metode mai sigure pentru conţinutul delicat - Nu trebuie să vă 
puneţi încrederea în utilizarea fişierelor robots.txt pentru blocarea 
conţinutului delicat sau confidenţial. Unul dintre motive este acela că 
motoarele de căutare ar putea totuşi să indice adresele URL blocate (afişând 
numai adresa URL, fără un titlu sau fragment) dacă undeva pe Internet 
există linkuri spre respectivele adrese URL (cum ar fi jurnalele de 
referinţe). De asemenea, motoarele de căutare neconforme standardelor sau 
cu reputaţie îndoielnică şi care nu recunosc Robots Exclusion Standard pot 
să nu respecte instrucţiunile din fişierul robots.txt. În final, un utilizator 
curios ar putea examina directoarele şi subdirectoarele din fişierul dvs. 
robots.txt şi ar putea bănui adresa URL a conţinutului care nu doriţi să fie 
afişat. Criptarea conţinutului sau protejarea acestuia prin parolă cu .htaccess 
constituie metode mai sigure. 


Evitaţi: 


* permiterea accesării cu crawlere a paginilor de tipul rezultatelor de căutare 
(utilizatorilor le displace să părăsească o pagină cu rezultate de căutare şi să 
acceseze alta, care nu contribuie cu o valoare suplimentară semnificativă 
pentru aceştia) 


* permiterea accesării cu crawlere a unui număr important de pagini 
generate automat, cu un conţinut identic sau uşor diferit: „Aceste 100.000 


de pagini aproape dublate trebuie să se regăsească în indexul unui motor de 
căutare?" 


* permiterea accesării cu crawlere a adreselor URL create ca urmare a 
serviciilor proxy 


Acordaţi atenţie valorii rel= "nofollow" 
pentru linkuri 


Setarea valorii atributului „rel” al unui link la „nofollow” va informa 
motorul de căutare Google că anumite linkuri de pe site trebuie să fie 
ignorate de crawlere sau că nu doriţi să asociaţi reputaţia paginilor dvs. cu 
paginile spre care se face trimitere. Pentru ca un link să fie ignorat de 
crawlere, adăugaţi valoarea rel="nofollow" în interiorul etichetei ancoră a 
linkului. 


<a href="http://wwm.shadyseo.com/" rel="nofollow'>Comment spammer </a> | 


Dacă faceţi trimitere spre un site în care nu aveţi încredere şi cu care nu 
doriţi să asociaţi reputaţia site-ului dvs., utilizaţi nofollow. 


Când ar fi utilă această metodă? Dacă site-ul dvs. are un blog cu 
comentariile publice activate, linkurile din respectivele comentarii ar putea 
asocia reputaţia dvs. cu pagini pentru care poate că nu doriţi să garantaţi. 
Este foarte posibil ca zonele de comentarii de pe bloguri să conţină spam. 
Ignorarea de crawlere a acestor linkuri adăugate de utilizatori vă ajută să vă 
asiguraţi că nu asociaţi reputaţia dvs., câştigată prin merit, cu un site de 
spam. Numeroase pachete de software pentru bloguri atribuie în mod 
automat valoarea nofollow pentru comentariile utilizatorilor, însă este foarte 
posibil ca acelea care nu efectuează această operaţie să fie modificate 
manual pentru a o efectua. Acest sfat este, de asemenea, valabil pentru alte 
zone ale site-ului dvs. care pot include conţinut generat de utilizatori, cum 
ar fi cărţile de oaspeţi, forumurile, avizierele de tip shout-board, listele de 
referinţe etc. Dacă sunteţi dispus să garantaţi pentru linkuri adăugate de 


terţe părţi (de exemplu, dacă autorul unor comentarii de pe site-ul dvs. este 
de încredere), nu este necesară ignorarea de crawlere a linkurilor; cu toate 
acestea, linkurile spre site-uri despre care Google consideră că au conţinut 
de tip spam poate afecta reputaţia propriului dvs. site. Centrul de ajutor 
pentru Webmasteri oferă sfaturi suplimentare privind evitarea comentariilor 
de tip spam, cum ar fi utilizarea câmpurilor CAPTCHA şi activarea 
moderării comentariilor. 


CheapPillz said... on 10128 - 3:25PM 
Hi, nice sitel 


Check out my site cheap viagra. 
Thanks! 


Un autor de comentarii de tip spam lasă un mesaj legat de unul dintre 
articolele noastre de ştiri, sperând să obţină o parte din reputaţia site-ului 
nostru. 


Valoarea nofollow se utilizează şi în situaţiile în care creaţi conţinut şi doriţi 
să faceţi referire la un site Web, însă nu vreţi să asociaţi reputaţia site-ului 
dvs. cu acesta. De exemplu, imaginaţi-vă că scrieţi un articol de blog cu 
privire la subiectul comentariilor de tip spam şi doriţi să menţionaţi un site 
care a introdus recent comentarii de tip spam pe blogul dvs. Doriţi să îi 
avertizaţi pe ceilalţi cu privire la site, astfel că includeți linkul spre acesta în 
conţinut. Cu toate acestea, desigur, nu doriţi să atribuiţi siteului o parte din 
reputaţia dvs. prin intermediul respectivului link. Acesta ar fi un moment 
potrivit pentru a utiliza nofollow. 


În final, dacă doriţi ca toate linkurile dintr-o pagină să fie ignorate de 
crawlere, puteţi utiliza valoarea „nofollow” în metaeticheta pentru roboţi, 
plasată în interiorul etichetei <head> a conţinutului HTML al respectivei 
pagini. Blogul Centrului pentru webmasteri include un articol util cu privire 
la utilizarea metaetichetei pentru roboţi. Această metodă se scrie sub forma 
<meta name="robots" content="nofollow">. 


<html> 

<head> 

<title>Brandon's Baseball Cards - Buy Cards, Bas 
<meta name="description” content="Brandon's Base 
<meta name="robots" content="nofollow'> 

</head> 

<body> 


Astfel, toate linkurile dintr-o pagină sunt ignorate de crawlere. 


Promovaţi în mod corespunzător site-ul 
dvs. Web 


Deşi majoritatea linkurilor spre site-ul dvs. Web se vor obţine treptat, pe 
măsură ce utilizatorii descoperă conţinutul dvs. prin căutare sau prin alte 
modalităţi şi fac trimitere spre acesta, Google înţelege că aţi dori să îi 
informaţi pe ceilalţi despre eforturile depuse pentru crearea conţinutului 
dvs. Promovarea eficientă a noului conţinut va duce la o descoperire mai 
rapidă de către cei care sunt interesaţi de acelaşi subiect. La fel ca în cazul 
celorlalte puncte din acest document, aplicarea acestor sfaturi într-o măsură 
excesivă poate afecta negativ reputaţia site-ului dvs. 


Practici bune pentru promovarea site-ului Web 


* Publicaţi articole de blog legate de noul conţinut sau de noile servicii - 
Un articol de blog pe propriul site, prin care informaţi baza dvs. de 
utilizatori că aţi adăugat ceva nou, este o metodă foarte bună de promovare 
a noului conţinut sau a noilor servicii. De asemenea, şi alţi webmasteri care 
urmează site-ul Web sau feed-ul dvs. RSS ar putea prelua informaţia. 


* Nu uitaţi de promovarea offline - Eforturile depuse pentru promovarea 
offline a firmei sau site-ului dvs. pot aduce, de asemenea, satisfacţii. De 
exemplu, dacă aveţi un site al firmei, adresa URL a acestuia trebuie să fie 
inclusă pe cărţile de vizită, în antetul hârtiei de corespondenţă, pe afişe etc. 
De asemenea, puteţi trimite clienţilor buletine informative periodice prin e- 
mail, informându-i cu privire la noul conţinut de pe site-ul Web al firmei. 


* Fiţi la curent cu site-urile mediilor sociale - Site-urile bazate pe 
interacţiunea utilizatorilor şi pe colaborare au simplificat asocierea 
grupurilor de persoane interesate cu conţinutul relevant. 


Evitaţi: 


* încercarea de a promova fiecare nou fragment de conţinut creat; obiectivul 
dvs. trebuie să fie elementele mari, interesante 


* implicarea site-ului în acţiuni prin care conţinutul este promovat în mod 
artificial pe o poziţie superioară în cadrul acestor servicii 


+ Adăugaţi firma în centrul Local Business Center al Google - Dacă 
administraţi o firmă locală, adăugarea informaţiilor legate de aceasta în 
centrul Local Business Center al Google vă va ajuta să ajungeţi la clienţii 
serviciilor Hărţi Google şi căutare pe Web. Centrul de ajutor pentru 
webmasteri oferă sfaturi suplimentare cu privire la promovarea firmei dvs. 
locale. 


* Comunicaţi cu cei din comunitatea asociată site-ului dvs. - Este posibil 
să existe mai multe site-uri care acoperă subiecte similare cu ale dvs. 
Comunicarea cu aceste site-uri este, de obicei, utilă. Subiectele populare din 
domeniul sau comunitatea dvs. pot crea idei suplimentare pentru conţinut 
sau dezvoltarea unei bune resurse pentru comunităţi. 


Evitaţi: 


* răspândirea prin metode de tip spam a solicitărilor de linkuri pe toate site- 
urile cu subiecte similare domeniului dvs. 


* achiziţionarea de linkuri de la un alt site, în scopul de a obţine PageRank 
în loc de trafic 


Utilizaţi instrumentele gratuite pentru 
webmasteri 


Motoarele de căutare importante, inclusiv Google, furnizează instrumente 
gratuite pentru webmasteri. Instrumentele Google pentru webmasteri ajută 
webmasterii să controleze mai eficient modul în care interacționează 
Google cu site-urile lor Web şi să obţină informaţii utile de la Google cu 
privire la acestea. Utilizarea instrumentelor Google pentru Webmasteri nu 
va ajuta site-ul dvs. să obţină un tratament preferenţial; cu toate acestea, 
utilizarea lor vă poate ajuta să identificaţi probleme, a căror abordare poate 
contribui la o clasare mai bună a site-ului în rezultatele căutării. Cu ajutorul 
acestui serviciu, webmasterii pot: 


* să afle despre părţile site-ului Web la a căror accesare cu crawlere a 
întâmpinat probleme Googlebot 


* să încarce un fişier Sitemap XML 

* să analizeze şi să genereze fişiere robots.txt 

* să elimine adrese URL accesate deja cu crawlere de Googlebot 

* să precizeze domeniul preferat 

+ să identifice probleme legate de metaetichetele title şi description 

* să înţeleagă cele mai frecvente căutări utilizate pentru accesarea unui site 
* să observe modul în care Googlebot vede paginile 


+ să elimine linkurile de site nedorite pe care Google le poate utiliza în 
rezultate * să primească notificări legate de nerespectarea recomandărilor 


privind calitatea şi să 
înainteze o solicitare de reconsiderare a site-ului 


Microsoft (Live Search Webmaster 'Tools) oferă, de asemenea, instrumente 
gratuite pentru webmasteri. 


Profitaţi de serviciile de analiza Web 


Dacă aţi îmbunătăţit accesarea cu crawlere şi indexarea site-ului, cu ajutorul 
Instrumentelor Google pentru webmasteri şi al altor servicii, probabil că 
doriţi să ştiţi care este traficul generat de site. Programele de analiză Web 
precum Google Analytics reprezintă o sursă importantă de informaţii în 
acest sens. Puteţi utiliza aceste programe pentru: 


* obţinerea de informaţii privind accesarea site-ului dvs. de către utilizatori 
şi comportamentul acestora pe site * identificarea celui mai popular conţinut 
de pe site 


* cuantificarea impactului optimizărilor aduse site-ului (de exemplu, 
modificarea metaetichetelor title şi description a îmbunătăţit traficul generat 
de motoarele de căutare?) 


Pentru utilizatorii avansați, informaţiile furnizate de un pachet de analiză, 
combinate cu datele din fişierele jurnal ale serverului, pot furniza informaţii 
şi mai detaliate cu privire la modul în care interacționează vizitatorii cu 
documentele dvs. (de exemplu, cuvinte cheie suplimentare pe care 
utilizatorii motorului de căutare le-ar putea folosi pentru a găsi site-ul dvs.). 


În final, Google oferă un alt instrument numit Google Website Optimizer, 
care vă permite să efectuaţi experimente pentru a afla ce modificări aduse 
site-ului ar genera cele mai bune rate de conversie la nivel de utilizator. 
Acesta, alături de Google Analytics şi de Instrumentele Google pentru 
webmasteri (vizionaţi videoclipul nostru legat de utilizarea „Google 
Trifecta” - „Cele trei instrumente Google optime”), constituie o metodă 
eficientă pentru a începe optimizarea site-ului. 


Resurse utile pentru webmasteri 


Forumul de ajutor pentru webmasteri Google - Aveţi întrebări sau feedback 
cu privire la ghid? Informaţi-ne 


Blogul Centrului pentru webmasteri Google - Articole frecvente ale 
utilizatorilor Google cu privire la îmbunătăţirea site-ului Web 


Centrul de ajutor pentru webmasteri Google - Cuprinde documentaţie 
detaliată privind probleme legate de webmasteri 


Instrumentele Google pentru webmasteri - Optimizaţi modul în care 
interacționează Google cu site-ul dvs. Web 


Regulamentul Google pentru webmasteri - recomandări Google privind 
designul, conţinutul, aspectele tehnice şi calitatea 


Google Analytics - Aflaţi sursa vizitatorilor dvs., ce accesează aceştia şi 
testaţi modificările 


Google Website Optimizer - Efectuaţi experimente în paginile dvs. pentru a 
vedea ce funcţionează şi ce nu funcţionează 


Dacă doriţi ajutor pentru optimizarea site-ului, aceste sfaturi vă vor ajuta să 
alegeţi o firmă specializată în optimizare 

